(Yenna-as:) Ihi tura imi akkagi... Ihi tura ula d nekkini, ẓriɣ amek ara xedmeɣ. Ad ṛuḥeɣ ad d-ddmeɣ tayuga-nni n warkasen i yi-d-yuwi Ɛemmi Ḥmed mi akken i d-yusa ɣer ɣuri ṣṣbeḥ-agi... Iih... Ad ten-awiɣ, ad ten-ṛehneɣ. Ad as-ten-awiɣ i lḥaǧ Buẓẓiṭ... Ayen iyi-dyefka deg-sen, d aṭas.  Ɣnunuc tenna-as:  Amek?... D iɣerwasen-nni n Ɛemmi Ḥmed i tebɣiḍ ad ten-tṛehneḍ? Amer am Yiɣerwasen-nni n Ɛemmi Ḥmed, ɣas ad as-ten-tawiḍ i lḥaǧ Buẓẓiṭ, ur ḥṣiɣ ara ad ak-id yefk deg-sen aṭas n yisuṛdiyen.